Document ID: 32006R0315

32006R0315
L 052/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 315/2006 НА КОМИСИЯТА
от 22 февруари 2006 година
за прилагане на Регламент (EO) № 1177/2003 на Европейския парламент и на Съвета относно статистическите данни на Общността за доходите и условията на живот (ЕU-SILC) по отношение на списъка с целеви вторични променливи, свързани с условията за домакинствата
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1177/2003 на Европейския парламент и на Съвета от 16 юни 2003 г. относно статистическите данни на Общността за доходите и условията на живот (ЕU-SILC) (1), и по-специално член 15, параграф 2, буква е) от него,
като има предвид, че:
(1)
Регламент (ЕО) № 1177/2003 установи обща рамка за систематичното създаване на статистически данни на Общността за доходите и условията на живот, включваща сравними и подходящи данни, представящи моментното състояние и данни във времето за доходите, нивото и състава на бедността и социалната изолация на национално ниво и на ниво на Европейския съюз.
(2)
Съгласно член 15, параграф 2, буква е) от Регламент (ЕО) № 1177/2003 мерките за осъществяването са необходими за списъка с целеви вторични области и с променливи, които да бъдат включени ежегодно в компонента напречно сечение на EU-SILC. За 2007 г. следва да бъде предвиден списъка с целеви вторични променливи, включени в модула на жилищните условия. Този списък трябва да бъде придружен от разпоредба за кодовете и дефинициите на променливите.
(3)
Мерките, предвидени в настоящия регламент, са в съгласие със становището на Комитета за статистически програми,
ПРИЕ НАСТОЯЩИЯ РЕГЛАМЕНТ:
Член 1
Списъкът с целеви вторични променливи, кодове и дефиниции на променливите за модула за жилищни условия за 2007 г., който следва да бъде включен в компонента за моментното състояние на статистическите данни на Общността относно доходите и условията на живот (EU-SILC), се постановява в приложението.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 февруари 2006 година.

Labels: 0
19